NVD ออกหุ้นกู้ 1 พันลบ. ดอกเบี้ย 6.70% ต่อปี ไถ่ถอนประกันที่ดิน
NVD ออกหุ้นกู้ 1 พันลบ. อัตราดอกเบี้ย 6.70% ต่อปี โดยมีระยะเวลา 1 ปี 9 เดือน เพื่อนำไปไถ่ถอนประกันที่ดิน และใช้เป็นเงินทุนหมุนการดำเนินงาน โดยรองรับการขยายธุรกิจของบริษัท
24 มิ.ย. 2564

นายจิรเดช นุตสถิต ประธานเจ้าหน้าที่บริหารการเงิน บริษัท เนอวานา ไดอิ จำกัด (มหาชน) หรือ NVD เปิดเผยว่า ตามมติในที่ประชุมสามัญผู้ถือหุ้นประจำปี 2564 เมื่อวันที่ 21 เมษายน 2564 บริษัทได้มีการอนุมัติให้ออกและเสนอขายหุ้นกู้ในวงเงินไม่เกิน 3,000 ล้านบาท ซึ่ง ณ วันที่ 23 มิถุนายน 2564 โดยบริษัทฯ มีวงเงินคงเหลือในการออกหุ้นกู้จำนวน 2,000 ล้านบาท ทั้งนี้ บริษัทฯได้ดำเนินการออกและเสนอขายหุ้นกู้เพิ่มเติมอีกจำนวน 1,000 ล้านบาท โดยรายละเอียดดังนี้
สำหรับชื่อหุ้นกู้เป็นหุ้นกู้มีประกันของบริษัท เนอวานา ไดอิ จำกัด (มหาชน) ครั้งที่ 1/2564 โดยครบกำหนดไถ่ถอนปี 2566 ซึ่งผู้ออกหุ้นกู้มีสิทธิไถ่ถอนหุ้นกู้ก่อนครบกำหนดไถ่ถอน ซึ่งชนิดของหุ้นกู้เป็นแบบประเภทไม่ด้อยสิทธิโดยมีหลักประกันและมีผู้แทนผู้ถือหุ้นกู้ซึ่งผู้ออกหุ้นกู้มีสิทธิที่ไถ่ถอนหุ้นกู้ก่อนครบกำหนดไถ่ถอน
ทั้งนี้ปิดเสนอขายเมื่อวันที่ 23 มิถุนายน 2564 ที่ผ่านมา และออกหุ้นกู้ในวันที่ 24 มิถุนายน 2564 โดยวันครบกำหนดไถ่ถอนหุ้นกู้วันที่ 24 มีนาคม 2566
ทั้งนี้มีการเสนอขายให้แก่นักลงทุนสถาบันและผู้ลงทุนรายใหญ่เพื่อนำไปไถ่ถอนจำนองหลักประกันที่ติดภาระผูกพันกับสถาบันการเงินบางส่วนแต่ไถ่ถอนหุ้นกู้บางส่วนของบริษัทก่อนครบกำหนดหรือเป็นเงินทุนหมุนเวียนในการดำเนินงานและรองรับการขยายธุรกิจของทางบริษัท
สำหรับอายุของหุ้นกู้มีระยะเวลา 1 ปี 9 เดือน โดยมีอัตราดอกเบี้ยคงที่ร้อยละ 6.70 ต่อปี ซึ่งมูลค่าที่ตราไว้ 1000 บาทต่อหน่วย โดยราคาเสนอขาย 1000 บาทต่อหน่วย
โดยการชำระเงินต้นเป็นแบบการชำระครั้งเดียวเมื่อครบกำหนดอายุหุ้นกู้ ซึ่งการชำระดอกเบี้ยจะเป็นการชำระทุก 3 เดือน ในวันที่ 24 มีนาคมวันที่ 24 มิถุนายนวันที่ 24 กันยายนและ 24 ธันวาคมของแต่ละปีตลอดอายุหุ้นกู้ ซึ่งจะชำระดอกเบี้ยงวดแรกในวันที่ 24 กันยายน 2564 และชำระดอกเบี้ยงวดสุดท้ายในวันที่ 24 มีนาคม 2565 เนื่องจากเป็นวันครบกำหนดไถ่ถอนของหุ้นกู้ อย่างไรก็ตามผู้ที่ออกหุ้นกู้มีสิทธิที่ไถ่ถอนหุ้นกู้ทั้งหมดหรือบางส่วนภายหลังจากครบกำหนด 1 ปีแล้ว ซึ่งนับจากวันออกหุ้นกู้